Wasafiri walalamikia nauli ya juu

Wasafiri wanalalamika nauli za juu

WAKAZI wa Mombasa wanataka serikali iwachukulie hatua wahudumu wa matatu wanaowatoza nauli za juu, kuliko kiwango kilichowekwa na chama cha wamiliki wa matatu hizo.

Bei hizo ziliwekwa baada ya msako mkuu uliofanyika Agosti mwaka 2018, ili kuzuia wahudumu kupandisha bei kiholela.

Wakazi hao wanaozuru maeno mbalimbali ya burudani kusherehekea sikukuu ya mwaka mpya, walilalamikia kutozwa ada za juu na kupewa maneno machafu na wahudumu hao wanapo kata kulipa ada zaidi.

Kutoka ufuo wa bahari ya umma ya Jomo Kenyatta hadi maeneo ya Kongowea au Leisure kwa kawaida ni Sh30 lakini sasa hivi wanatutoza
Sh50 au hata 100.

Wanaponadi utasikia wakisema sh100 kila mahali, huu ni uwizi wa macho na tunataka serikali kuwachukulia hatua, akasema Bw Erick Komora, mkazi wa Kisauni.

Mwengine Ben Kazungu alisema kuwa manamba wa matatu hizo hutumia lugha chafu kwa abiria endapo abiria atashindwa kulipa nauli wanayotaka.

Hawajali kama kuna watoto au watu wazima, manamba wanatumia lugha za matusi, na wanaweza hata kumshukisha abiria kabla ya kufika mwisho wa
safari yake endapo atakosa kutii wanayotaka, akaeleza.

Katika msako uliofanyika mwaka 2018 nchini, matatu zilitakiwa kuwa na vidhibiti mwendo, mikanda,kuwa mwanachama wa sacco,kubandika orodha ya bei watakazo toza kutoka sehemu moja hadi nyengine.

Katika msako huo ilibainika kuwa magari mengi ya usafiri wa umma hawazingatii sheria za trafiki. Licha ya kuwekwa sheria ya magari kuwa na  ikanda, matatu nyingi ilikuwa hazijatii amri hiyo.

Kufikia sasa japo matatu zime bandika karatasi inayoonyesha ada zinazofaa kutozwa kutoka sehemu moja hadi nyengine manamba bado wanatoza nauli kulingana na masaa, msimu wa mwaka na idadi ya abiria barabarani.